Hogyan használd a videós kommunikációt ügyfeleiddel vagy a munkatársaiddal válság idején?

A különböző krízisek, válságok természetüknél fogva mindig nagyon rosszul érintik a vállalkozásokat, ugyanakkor számos lehetőséget tartogatnak a megerősödésre is. Hatékonyabb szervezeti struktúra felépítésére, belső és külső kommunikációra, jól átgondolt sales stratégiára és általánosságban folyamatos elemzésre, önreflexióra kényszerítik a cégeket. Azok a vállalkozások, amelyek jól reagálnak a kihívásokra, amelyek képesek megfelelően venni az akadályokat, jó eséllyel a versenytársaik elé kerülhetnek a krízis végére.